Rebild Kommune har nu også afgjort, hvordan midlerne skal fordeles næste år. Det er en realitet, efter at Venstre, Socialdemokraterne, Konservative, SF og Radikale Venstre er blevet enige om et budgetforlig. Byrådsmedlemmerne fra Dansk Folkeparti, Enhedslisten, Den Sociale Fællesliste og Oplandslisten er ikke med i forliget. Budgetaftalen indeholder ifølge borgmester Leon Sebbelin (Rad.V.) en lang række tiltag, der styrker kommunen. Der er blandt andet afsat midler til at nedbringe sagsbehandlingstiden for miljøgodkendelser for landbrug og til styrkelse af natur- og miljøområdet. Derudover bliver der også tilført midler til børnehave- og ældreområdet, ligesom tre cykelstier nu er på tegnebrættet og bliver ført ud i livet i løbet af de næste tre år.

Opsummering:
Onsdag aften fik Rebild Kommune budgettet på plads for 2015, da der blev indgået et bredt forlig.